《东园八咏 其二 丛桂庭》
明代·孙承恩

中庭何所有，丹桂俨成行。朝露浥华滋，秋风吹古香。

名门擅今昔，毓秀非寻常。会多青云侣，远绍燕山芳。

作者简介：（1485—1565）松江华亭人，字贞父(甫)，号毅斋。孙衍子。正德六年进士。授编修，历官礼部尚书，兼掌詹事府。嘉靖三十二年斋宫设醮，以不肯遵旨穿道士服，罢职归。文章深厚尔雅。工书善画，尤擅人物。有《历代圣贤像赞》、《让溪堂草稿》、《鉴古韵语》。